Rahim

Rahim (), peranak, peranakan, merian"Alat Sulit/Kuntum/Faraj", dalam Anisah Barakbah (2007). m/s. xv. atau uterus (daripada bahasa Latin, ) ialah organ seks pembiakbakaan betina atau perempuan (untuk yang manusia) yang bertindak balas terhadap hormon utama kebanyakan mamalia termasuk manusia. Rahim ditempatkan di pelvis membelakangi pundi kencing dan mendepani rektum; salah satu hujungnya adalah pangkal yang sempit menuju ke arah faraj di hadapan badan si perempuan manakala satu hujungnya lagi yang lebih luas dianggap "badan" rahim disambung dua-dua sisinya dengan salur benih telur. 

Rahim haiwan terdapat dalam berbagai bentuk dan ukuran mengikut jenis organisme: rahim manusia dikenalpasti berbentuk buah pir dan sekecil telur ayam pada tahap biasa luar kehamilan. Beberapa organisme seperti kucing dan babi serta jenis karnivor lainnya memiliki rahim yang terbelah dua.

 Struktur 
Rahim kebanyakan terdiri dari otot  ditahan pada tempatnya oleh beberapa ligamen.

Rahim tertolak sebahagiannya menonjol di bahagian perut yang membesar selama tempoh kehamilan. Di kehamilan pun rahim manusia beratnya hanya sekitar sekilogram.

 Lapisan rahim 
Rahim mempunyai tiga lapisan membentuk dalamannya iaitu endometrium yang paling dalam, miometrium yang tengah dan perimetrium yang luar.

Endometrium merupakan lapisan paling dalam rahim. Lapisan ini menjadi semakin tebal dalam kitaran sebulan akibat estrogen dirembeskan ovum benih perempuan yang membesar dirangsang hormon perangsang folikel;"Proses Kehamilan", dari Anisah Barakbah (2007), m/s. 35-86. lapisan ini akan turun dengan segala darahnya pada hujung bulan kitaran sekiranya benih perempuan tidak disenyawakan atau disuburkan dengan benih lelaki; perkara ini berlaku sepanjang suburnya seorang wanita. Sekiranya kedua-dua benih ini dapat disatukan, kelenjar dan pembuluh dalam rahim bertambah besar dan banyak membentuk decidua menghubung lanjut menjadi tembuni/uri yang menyalurkan khasiat dan oksigen kepada embrio yang kemudiannya berkembang lanjut menjadi janin sampai lahir.Blue Histology - Female Reproductive System . School of Anatomy and Human Biology — The University of Western Australia Accessed 20061228 20:35

Miometrium merupakan lapisan tengah rahim terdiri dari otot licin. Perimetrium pula sejenis membran peritoneum menutupi bahagian luar rahim.

Lihat juga
 Ovul
 Histerektomi
 Putus haid
 Kelenjar rahim
 Rahim buatan
 Rahim condong

Rujukan

Sumber utama


Pautan luar


  - "The Female Pelvis: Organs in the Female Pelvis in situ"
 Encyclopedia.com 
 Uterus Anatomy 
 Uterus Pregnancy 

Kategori:Organ
Kategori:Pelvis
Kategori:Sistem pembiakbakaan betina mamalia
Kategori:Sistem pembiakbakaan perempuan